open-index/open-wikipedia-markdown huggingface dataset:
ASASSN-V J213939.3-702817.4

Ο **ASASSN-V J213939.3-702817.4** (επίσης γνωστός ως **ASAS-SN-V J213939.3-702817.4** και **J213939.3-702817.4** ) είναι αστέρας, προηγουμένως μη μεταβλητός, που βρέθηκε να συσχετίζεται με ένα ασυνήθιστο γεγονός μεγάλης εξασθένισης της φωτεινότητας του. Το φαινόμενο ανακαλύφθηκε από το πρόγραμμα αναζήτησης υπερκαινοφανών All Sky Automated Survey for SuperNovae (ASAS-SN), και αναφέρθηκε για πρώτη φορά στις 4 Ιουνίου 2019 στην ιστοσελίδα *Astronomer's Telegram*.    

Ο αστέρας βρίσκεται στον αστερισμό του Ινδού, περίπου 3.630 ± 110 έτη φωτός (1.113 ± 33 παρσέκ) μακριά, και παρατηρήθηκε για πρώτη φορά στις 13 Μαΐου 2014  από τo πρόγραμμα ASAS-SN και, έως τις 4 Ιουνίου 2019, έχει οδηγήσει σε περισσότερα από 1580 σημεία δεδομένων, συμπεριλαμβανομένου ενός μέσου μεγέθους ηρεμίας g~ 12,95.  Στις 4 Ιουνίου 2019, ο αστέρας αναφέρθηκε ότι έχει εξασθενήσει σταδιακά από g~12,96 στην Ηλιοκεντρική Ιουλιανή Ημέρα (HJD) 2458635,78, σε g~14,22 στην HJD 2458637,95 και, έως τις 4 Ιουνίου 2019, φαίνεται να επιστρέφει στην κατάσταση ηρεμίας του g~13,29 στην HJD 2458638.89. Σύμφωνα με τον αστρονόμο Tharindu Jayasinghe, έναν από τους ερευνητές που ανακάλυψε το γεγονός μεγάλης εξασθένισης της φωτεινότητας, «ο αστέρας ήταν αδρανής για μεγάλο χρονικό διάστημα και στη συνέχεια ξαφνικά μειώθηκε κατά πολύ η φωτεινότητά του», κάτι το οποίο δεν γνωρίζουν γιατί συνέβη.  

## Παραπομπές


Κατηγορία:Ινδός (αστερισμός)
Μαρία της Αντιόχειας (διεκδικήτρια)

Η **Μαρία** (γαλλ. *Marie de Poitiers*, απεβ. μετά τις 10 Δεκεμβρίου 1307) από τον Οίκο του Πουατιέ ήταν κόρη του πρίγκιπα της Αντιόχειας και διεκδίκησε το βασίλειο της Ιερουσαλήμ.

## Βιογραφία
Ήταν η μόνη κόρη του Βοημούνδου Δ΄ πρίγκιπα της Αντιόχειας & κόμη της Τρίπολης και της Μελισσάνθης των Λουζινιάν, κόρης του Αμωρί Β΄ της Ιερουσαλήμ.

Το 1268 ο εξάδελφός της Κορραδίνος των Χοενστάουφεν, βασιλιάς της Σικελίας & Ιερουσαλήμ, νικήθηκε και εκτελέστηκε από τον Κάρολο Α΄, ο οποίος είχε την παπική άδεια να καταλάβει το βασίλειο της Σικελίας. Ο Κορραδίνος ήταν εγγονός της Ισαβέλλας Β΄ της Ιερουσαλήμ, εγγονής της Ισαβέλλας Α΄ της Ιερουσαλήμ. Τότε η Μαρία, ως η μόνη επιζήσασα εγγονή της Ισαβέλλας Α΄ (δηλ. πλησιέστερης εξ αίματος συγγενής), διεκδίκησε το βασίλειο τη Ιερουσαλήμ. Ωστόσο η Συνέλευση των βαρόνων (Haute Cour) εξέλεξε τον Ούγο Γ΄ της Κύπρου ως τον νέο βασιλιά της Ιερουσαλήμ. Αυτός ήταν εγγονός της Αλίκης της Καμπανίας, 2ης κόρης της Ισαβέλλας Α΄, ενώ η Μελισσάνθη των Λουζινιάν ήταν 5η κόρη της.

Έτσι η Μαρία μετέβη στη Ρώμη και πρότεινε στον Κάρολο Α΄ να πωλήσει τα δικαιώματά της. Πράγματι με τη συγκατάθεση και ευλογία του πάπα, πωλήθηκαν το 1277. Ο Κάρολος Α΄ έλαβε τον τίτλο του *βασιλιά της Ιερουσαλήμ* και κατέκτησε την Άκρα, που την κράτησε ως το 1285. Από τότε η διεκδίκηση στο βασίλειο άλλαξε συχνά χέρια, περνώντας σε επόμενη γενεά με διαθήκη ή κατάκτηση, παρά με απευθείας διαδοχή.

Η Μαρία απεβίωσε άτεκνη στο Καστέλο ντε Κανόζα της Απουλίας μετά τις 10 Δεκεμβρίου 1307. 

## Πρόγονοι

## Παραπομπές σε πηγές


Κατηγορία:Οίκος του Πουατιέ
Καλπάνα Τσάβλα

Η **Καπλάνα Τσάβλα** (**Kalpana Chawla** 17 Μαρτίου 1962 - 1 Φεβρουαρίου 2003) ήταν Αμερικανίδα αστροναύτης, μηχανικός, η πρώτη γυναίκα ινδικής καταγωγής που ταξίδεψε στο διάστημα.   Η πρώτη της πτήση ήταν με το διαστημικό λεωφορείο ''Columbia'' το 1997 ως ειδικός της αποστολής και βασική χειρίστρια ρομποτικού βραχίονα. Το 2003, η Τσάβλα ήταν ένα από τα επτά μέλη του πληρώματος που πέθαναν στην καταστροφή του διαστημικού λεωφορείου ''Columbia'' όταν το διαστημικό σκάφος αποσυντέθηκε κατά την επανείσοδό του στην ατμόσφαιρα της Γης.  Της απονεμέθηκε το Congressional Space Medal of Honor (Τιμητικό Μετάλλιο Διαστήματος του Κογκρέσου)  και ορισμένοι δρόμοι, πανεπιστήμια και ιδρύματα έχουν ονομαστεί προς τιμήν της.    Θεωρείται εθνική ηρωίδα στην Ινδία. 

## Νεανικά χρόνια
Η Τσάβλα γεννήθηκε στις 17 Μαρτίου 1962 στο Καρνάλ της Χαρυάνα στην Ινδία, αλλά η επίσημη ημερομηνία γέννησής της άλλαξε σε 1 Ιουλίου 1961 για να της επιτραπεί να γίνει δεκτή στις εισαγωγικές εξετάσεις για το Πανεπιστήμιο. Σε παιδική ηλικία, η Καλπάνα γοητεύτηκε από τα αεροπλάνα και τις πτήσεις. Επισκέφθηκε τοπικές αερολέσχες και παρακολούθησε τα αεροπλάνα με τον πατέρα της.  Η Τσάβλα είχε κάποτε πει: "Κάθε πότε ρωτούσαμε τον πατέρα μας αν μπορούσαμε να κάνουμε μια βόλτα με ένα από αυτά τα αεροπλάνα. Και τελικά μας πήγε στην αερολέσχη και κάναμε μια πτήση ("joyride") με το αεροπλάνο τύπου Pushpak  και ένα ανεμόπλανο που είχε η αερολέχη".

Το 1976, η Τσάβλα αποφοίτησε από το ιδιωτικό Σχολείο Tagore, στο οποίο ήταν μαθήτρια υψηλών επιδόσεων.  Μετά την απόκτηση πτυχίου Bachelor of Engineering στην Αεροναυπηγική Μηχανική από το Πανεπιστήμιο Punjab Engineering College της Ινδίας, μετακόμισε το 1982 στις Ηνωμένες Πολιτείες και έλαβε πτυχίο μεταπτυχιακού επιπέδου (Master of Science degree in Aerospace Engineering), επίσης στην Αεροναυπηγική Μηχανική, από το Πανεπιστήμιο του Τέξας στο Arlington το 1984.  Η Τσάβλα συνέχισε στην απόκτηση ενός δεύτερου μεταπτυχιακού (Masters) το 1986 και ενός διδακτορικού (PhD)  στην Αεροδιαστημική Μηχανική το 1988 από το Πανεπιστήμιο του Κολοράντο Boulder .

## Παραπομπές


## Εξωτερικοί σύνδεσμοι
* 

Κατηγορία:Γυναίκες αστροναύτες
Κατηγορία:Αμερικανοί αστροναύτες
Μελισσάνθη των Λουζινιάν

Η **Μελισσάνθη**, γαλλ. Melisende de Lusignan (1200 - μετά το 1249) από τον Οίκο των Λουζινιάν ήταν πριγκίπισσα της Ιερουσαλήμ και με τον γάμο της έγινε πριγκίπισσα της Αντιόχειας.

## Βιογραφία
Ήταν η τέταρτη κόρη (2η από τον 2ο γάμο) του Αμωρί Β΄ της Ιερουσαλήμ και της 2ης συζύγου του Ισαβέλλας Α΄ των Ανζού βασίλισσας της Ιερουσαλήμ, κόρης του Αμωρί Α΄ της Ιερουσαλήμ και της Μαρίας Κομνηνής. Για την Ισαβέλλα Α΄ ήταν ο 4ος γάμος.

Αδέλφια της ήταν η Μαρία του Μομφερράτου, η Αλίκη της Καμπανίας, η Φιλίππα της Καμπανίας και η Σιβύλλα των Λουζινιάν. Η πρώτη διαδέχθηκε τη μητέρα τους το 1205 ως βασίλισσα της Ιερουσαλήμ και το 1212 τη διαδέχθηκε η κόρη της Ισαβέλλα Β΄ των Μπριέν. Αυτή διαδέχθηκε το 1228 ο γιος της Κορράδος Δ΄ των Χοενστάουφεν. Το 1246, όταν απεβίωσε η Αλίκη της Καμπανίας, αντιβασίλισσα της Ιερουσαλήμ κατά την ανηλικιότητα του Κορράδου Δ΄ και τη διαδέχθηκε ο γιος της Ερρίκος Α΄ της Κύπρου, η Μελισσάνθη διαμαρτυρήθηκε γι'αυτό.

## Οικογένεια
Παντρεύτηκε το 1218 τον Βοημούνδο Δ΄ των Πουατιέ πρίγκιπα της Αντιόχειας & κόμη της Τρίπολης και είχε τέκνα:
* Μαρία απεβ. μετά το 1307, άτεκνη.
* Ισαβέλλα, Ελβίς, απεβίωσαν μικρές.

## Πηγές
* 



Κατηγορία:Οίκος των Λουζινιάν
Πρωτάθλημα Επιτραπέζιας Αντισφαίρισης Λουξεμβούργου

Το **Πρωτάθλημα Επιτραπέζιας Αντισφαίρισης Λουξεμβούργου** είναι το εθνικό ατομικό πρωτάθλημα στην επιτραπέζια αντισφαίριση του Λουξεμβούργου, που διοργανώνεται από την Ομοσπονδία Επιτραπέζιας Αντισφαίρισης Λουξεμβούργου (Fédération Luxembourgeoise de Tennis de Table).

Πραγματοποιείται κάθε χρόνο και αναδεικνύει τους πρωταθλητές Λουξεμβούργου σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1937.

## Κάτοχοι μεταλλίων

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδίας Επιτραπέζιας Αντισφαίρισης Λουξεμβούργου

Κατηγορία:Επιτραπέζια αντισφαίριση στο Λουξεμβούργο
Λουξεμβούργο
Λουτρός (αποσαφήνιση)

Με το όνομα **Λουτρός** αναφέρονται τα παρακάτω χωριά της Ελλάδας:

*Λουτρός Έβρου
*Λουτρός Ημαθίας
*Λουτρός Καρδίτσας
*Λουτρός Λάρισας
*Λουτρός Μεσσηνίας

αλλά και στην Κύπρο:
*Λουτρός Λευκωσίας

Κατηγορία:Αποσαφηνίσεις ελληνικών τοπωνυμίων
Λουτρά Τραϊανούπολης Έβρου

Τα **Λουτρά Τραϊανούπολης** είναι πεδινό χωριό της περιφερειακής ενότητας Έβρου σε υψόμετρο 20 μέτρων.

## Γενικά στοιχεία
Τα Λουτρά Τραϊανούπολης βρίσκονται προς τα σύνορα της Ελλάδας με την Τουρκία σε απόσταση 14,5 χιλιομέτρων ανατολικά της Αλεξανδρούπολης. Ως ξεχωριστός οικισμός αναφέρονται επίσημα το 1961 να απογράφονται στην τότε κοινότητα Λουτρού. Σύμφωνα με το Σχέδιο Καλλικράτης διοικητικά, μαζί με τον Λουτρό και τα Πεύκα αποτελούν την τοπική κοινότητα Λουτρού που ανήκει στη δημοτική ενότητα Τραϊανούπολης του Δήμου Αλεξανδρούπολης και σύμφωνα με την απογραφή 2011 έχουν πληθυσμό 29 κατοίκους. Οι απογραφές πληθυσμού είναι:

## Παραπομπές


Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου
Οικονομία της Βοσνίας και Ερζεγοβίνης

Η **οικονομία της Βοσνίας και Ερζεγοβίνης** είναι μεταβατική οικονομία με περιορισμένες μεταρρυθμίσεις για τη μετατροπή της σε οικονομία της αγοράς. Η Βοσνία και Ερζεγοβίνη κήρυξε την ανεξαρτησία της από τη σοσιαλιστική Γιουγκοσλαβία την 1 Μαρτίου 1992.

## Επισκόπηση
Η Βοσνία-Ερζεγοβίνη είναι μια χώρα ανώτερου μεσαίου εισοδήματος η οποία έχει καταφέρει πολλά από τα μέσα της δεκαετίας του 1990. Σήμερα είναι ενδεχόμενο υποψήφιο κράτος μέλος της ΕΕ και κινείται σε ένα νέο αναπτυξιακό μοντέλο εντός μιας περιόδου αργής ανάπτυξης και παγκόσμιας οικονομικής κρίσης. Η οικονομία της Βοσνίας-Ερζεγοβίνης είναι μικρή και ανοικτή. Το ΑΕΠ της Βοσνίας κυριαρχείται από τον τομέα των υπηρεσιών, ο οποίος απέδιδε το 55% του ακαθάριστου εγχώριου προϊόντος (ΑΕΠ) της Βοσνίας το 2016. Στη χώρα υπάρχει μέτρια ανάπτυξη του βιομηχανικού και μεταποιητικού τομέα. Ο βιομηχανικός τομέας αποδίδει το 23% του ΑΕΠ της χώρας και ο μεταποιητικός τομέας αποδίδει το 12% του ΑΕΠ της χώρας. Η γεωργία αποδίδει περίπου το 6% του ΑΕΠ.

Η κύρια οικονομική πρόκληση για τη Βοσνία και Ερζεγοβίνη είναι η ανισορροπία του οικονομικού μοντέλου της: οι δημόσιες πολιτικές και τα κίνητρα στρέφονται προς τον δημόσιο και όχι προς τον ιδιωτικό τομέα, ενώ επίσης στρέφονται στην κατανάλωση και όχι προς τις επενδύσεις και στις εισαγωγές αντί για τις εξαγωγές. Η χώρα πρέπει να μεταβάλλει το επιχειρηματικό περιβάλλον που είναι ευνοϊκό για τις ιδιωτικές επενδύσεις. Η χώρα αντιμετωπίζει το πρόβλημα της ανασυγκρότησης μιας χώρας η οποία επλήγη από μια πολεμική σύγκρουση. Επίσης πρέπει να εισάγει μεταρρυθμίσεις απελευθέρωσης της αγοράς.

Το μετατρέψιμο μάρκο εισήχθη ως νόμισμα της Βοσνίας το 1998. Είναι προσδεδεμένο με το ευρώ. Η εμπιστοσύνη στο νόμισμα και τον τραπεζικό τομέα έχει αυξηθεί. Οι διαδικασίες ιδιωτικοποίησης προχωρούν με αργό ρυθμό και οι τοπικές αρχές δεν εμπιστεύονται εύκολα τους εθνικούς θεσμούς. Η μεταρρύθμιση στο τραπεζικό τομέα επιταχύνθηκε το 2001, καθώς ξένες τράπεζες, κυρίως από τη Δυτική Ευρώπη, ελέγχουν το μεγαλύτερο μέρος του τραπεζικού τομέα. Το μεγάλο έλλειμμα τρεχουσών συναλλαγών και το πολύ υψηλό ποσοστό ανεργίας είναι τα σοβαρότερα οικονομικά προβλήματα. Η χώρα λαμβάνει σημαντικά ποσά διεθνούς ανθρωπιστικής βοήθειας και λαμβάνει σημαντική χρηματοδότηση για την ανασυγκρότηση της. Ωστόσο θα πρέπει να προετοιμαστεί για μια εποχή φθίνουσας βοήθειας.

Η Πρεσβεία των ΗΠΑ στο Σαράγεβο προετοιμάζει τον Εμπορικό Οδηγό της Χώρας κάθε χρόνο. Είναι μια ετήσια αναφορά η οποία δίνει μια πλήρη πληροφόρηση για το οικονομικό και εμπορικό περιβάλλον της Βοσνίας-Ερζεγοβίνης, κάνοντας οικονομική, πολιτική και αγοραστική ανάλυση.

## Παραπομπές

Βοσνια και Ερζεγοβινη
Υπερμακρά κύματα

**Υπερμακρά κύματα** (Αγγλική γλώσσα very low frequency, VLF) είναι η ονομασία των ηλεκτρομαγνητικών κυμάτων του φάσματος συχνοτήτων από 3 έως 30kHz . Το εύρος συχνοτήτων κάτω από 9 kHz δεν απασχολεί τον διεθνή οργανισμό τηλεπικοινωνιών (ITU). 

## Ιστορία
Τις πρώτες ημέρες μετά την εφεύρεση της ραδιοφωνίας, τα υπερμακρά κύματα δοκιμάστηκαν για τη μετάδοση ραδιοφωνικών εκπομπών, αλλά τα αποτελέσματα δεν ήταν ικανοποιητικά λόγω του χαμηλού εύρους συχνοτήτων της συγκεκριμένης μορφής κυμάτων. Ο ιστορικός πομπός υπερμακρών κυμάτων μεγάλης κυματομορφής SAQ στο Γκρίμετουν (κοντά στο Βάρμπεργκ στη Σουηδία) μετέδιδε για περίπου μισή ώρα σε ειδικές περιπτώσεις (όπως εθνικές γιορτές) και συνεχίζει τη λειτουργία του μέχρι και σήμερα σποραδικά.

## Εφαρμογές

Τα υπερμακρά κύματα χάρη στην δυνατότητα τους να ξεπερνούν εμπόδια (όπως βουνά) και να μεταδίδονται σε μεγάλες αποστάσεις άλλα και να διεισδύουν έως και 40 μέτρα στο θαλασσινό νερό χρησιμοποιούνται για επικοινωνία αεροσκαφών και υποβρυχίων.

## Παραπομπές


Κατηγορία:Ηλεκτρομαγνητικό φάσμα
Κατηγορία:Κυματική
Κατηγορία:Ραδιόφωνο
Μαρία της Αντιόχειας-Αρμενίας

Η **Μαρία**, γαλλ. Marie de Poitiers (1215 - 1257) από τον Οίκο του Πουατιέ ήταν κόρη του πρίγκιπα της Αντιόχειας και με τον γάμο της έγινε κυρία της Τύρου.

## Βιογραφία
Ήταν το μόνο τέκνο του Ραϋμόνδου-Ρουπέν πρίγκιπα της Αντιόχειας & διεκδικητή της Αρμενίας και της Ελβίς των Λουζινιάν, κόρης του Αμωρί Β΄ της Ιερουσαλήμ.

Η μητέρα του Ραϋμόνδου-Ρουπέν, η Αλίκη των Ρουπενιδών ήταν κυρία του Τορόν, το οποίο είχε καταληφθεί από τους Μουσουλμάνους. Το 1227 ο Φρειδερίκος Β΄ της Γερμανίας, στο τέλος της ΣΤ΄ Σταυροφορίας, διαπραγματεύθηκε την επιστροφή των εδαφών που είχε καταλάβει ο Σαλαδίνος και το έλαβε. Η Αλίκη το ζήτησε και τη διαδέχθηκε η Μαρία ως κυρία του Τορόν. 

Η Αλίκη ήταν κόρη του Ρουπέν Γ΄ της Αρμενίας. Έπρεπε να τον διαδεχθεί, αλλά την εξουσία σφετερίστηκε ο αδελφός του Λέων Β΄ της Αρμενίας και η κόρη του τελευταίου Ισαβέλλα της Αρμενίας. Η Αλίκη και ο γιος της Ραϋμόνδος-Ρουπέν διεκδίκησαν τον θρόνο. Το ίδιο και η Μαρία, χωρίς όμως επιτυχία. 

## Οικογένεια
Παντρεύτηκε το 1240 τον Φίλιππο των Μονφώρ κύριο της Τύρου, πιο πριν κύριο του Καστρ στο Λανγκεντόκ,  και είχε τέκνα:
* Ιωάννης απεβ. 1283, κύριος της Τύρου και του Τορόν.
* Ονφρουά/Χάμφρεϋ απεβ. 1284, κύριος της Τύρου. Νυμφεύτηκε την κυρία της Βηρυτού.
* Αλίκη, Ελβίς, ζούσαν το 1282 και το 1295.

## Πηγές
* Cawley, Charles, JERUSALEM NOBILITY, Medieval Lands database, Foundation for Medieval Genealogy.
* http://generoyer.free.fr/H-PhilippedeMONTFORT.htm



Κατηγορία:Οίκος του Πουατιέ
Ελβίς της Κύπρου

Η **Ελβίς/Ελοΐζα των Λουζινιάν**, (Γαλλική γλώσσα : *Helvis de Lusignan*, περί το 1190 - περί το 1218) από τον Οίκο των Λουζινιάν ήταν πριγκίπισσα της Κύπρου και με τους γάμους της έγινε πρώτα κυρία του Νταμπιέρ και μετά πριγκίπισσα της Αντιόχειας. Ήταν η δεύτερη κόρη του Αμωρί Β΄ της Ιερουσαλήμ, βασιλιά της Κύπρου και της Εσίβας των Ιμπελέν, κόρης του Βαλδουίνου κυρίου της Ράμλα.
Παντρεύτηκε πρώτα τον Εύδη των Νταμπιέρ, Γάλλο ιππότη, το 1205 και είχε τέκνα, με μεγαλύτερο τον:

*Ριχάρδος ντε Νταμπιέρ.

Σε μία επιστολή που έστειλε τον Σεπτέμβριο του 1211 ο πάπας Ιννοκέντιος Γ΄ στον αρχιεπίσκοπο της Αντιόχειας, αποκαλύπτεται ότι ο νεαρός Ραϊμόνδος Ρουπίνος της Αντιόχειας πρίγκιπας της Αντιόχειας & διεκδικητής της Αρμενίας πήρε την Ελβίς από τον 1ο της σύζυγο Εύδη (ή αυτή έφυγε από τον Εύδη). Οι εκκλησιαστικές αρχές διέταξαν την επιστροφή της στον σύζυγό της, όμως η Ελβίς αρνήθηκε. Το νεαρό ζεύγος ενθαρρύνθηκε από τον κουνιάδο της Βαλτέρ του Μονμπελιάρ, πράγμα που εξόργισε τον αδελφό της Ούγο Α΄ της Κύπρου. Με τον δεύτερο γάμο της με τον Ραϋμόνδο Ρουπέν η Ελβίς απέκτησε :

*Μαρία της Αντιόχειας-Αρμενίας 1215-1257, παντρεύτηκε τον Φίλιππο των Μονφώρ κύριο της Τύρου. 
*Εσίβα. Μάλλον απεβίωσε μικρή και δεν ευσταθεί η παλαιότερη άποψη ότι παντρεύτηκε τον Χετούμ των Χετουμιδών, κύριο του Λαμπρόν (1220-1250).

## Παραπομπές


## Πηγές
*Revue de l'Orient Latin, t. III, p. 76, n. 202

Κατηγορία:Οίκος των Λουζινιάν
Μπεργκ-συρ-Μοζέλ

Το **Μπεργκ-συρ-Μοζέλ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Ανεπίσημος υποψήφιος εκλογών

Ένας **ανεπίσημος υποψήφιος** (αγγλικά: write-in candidate) είναι κάποιος που το όνομά του δεν εμφανίζεται σε κανένα από τα έντυπα ψηφοδέλτια, αλλά υπάρχει η δυνατότητα να προστεθεί χειρόγραφα αν το επιθυμεί ο εκλογέας. Δηλαδή, το έντυπο ψηφοδέλτιο έχει μία λίστα υποψηφίων που ψηφίζονται με σταυροδοσία ή σειρά προτίμησης και, επίσης, έχει έναν κενό χώρο ή μία κενή γραμμή που προορίζεται για τη συμπλήρωση του ονόματος ενός ανεπίσημου υποψήφιου. Στον κενό χώρο ο εκλογέας μπορεί να γράψει ο ίδιος, με μολύβι ή στυλό, το όνομα του πολιτικού συνδυασμού ή ενός μεμονωμένου υποψηφίου της προτίμησής του.

## Παραπομπές


Κατηγορία:Εκλογές στις Ηνωμένες Πολιτείες Αμερικής
Κατηγορία:Εκλογικά συστήματα
Σέβεζο

Το **Σέβεζο** (ιταλικά: *Seveso*, δυτικά λομβαρδικά: *Séves*) είναι ιταλικός δήμος στην Επαρχία της Μόντσα και της Μπριάντσα, στην περιφέρεια της Λομβαρδίας. Η οικονομία του Σέβεζο βασίζεται παραδοσιακά στη βιομηχανία επίπλων.

Το όνομα της πόλεως προήλθε από τον ποταμό Σέβεζο, που διασχίζει τον δήμο στη διεύθυνση βορρά-νότου.

## Γεωγραφία
Η πόλη βρίσκεται μόλις 21 χιλιόμετρα βορείως του Μιλάνου, στην πεδιάδα της Μπριάντσα. Το έδαφος του δήμου είναι αστικοποιημένο σε μεγάλο βαθμό και οι περισσότεροι κάτοικοί του διαμένουν στην πόλη.

Το Σέβεζο βρίσκεται πάνω στον εθνικό δρόμο *Statale dei Giovi*, που συνδέει το Μιλάνο με το Κόμο, και πάνω στον αυτοκινητόδρομο Μιλάνου-Μέντα. Ο σιδηροδρομικός σταθμός «Σέβεζο» βρίσκεται πάνω στη γραμμή Μιλάνου-Άσσο, ενώ ο σιδηροδρομικός σταθμός «Σέβεζο-Μπαρουκκάνα» πάνω στη γραμμή Σαρόννο–Σερένιο.

Ο δήμος του Σέβεζο συνορεύει με τους εξής 5 δήμους: Μέντα (Meda), Σερένιο, Μπαρλασσίνα, Κολλάτε και Τσεζάνο Μαντέρνο.

## Ιστορία
Οι απαρχές του Σέβεζο χρονολογούνται περί τον 3ο αιώνα π.Χ., όταν περιοχές γύρω από τη Μπριάντσα χρησιμοποιήθηκαν ως στρατιωτικά φυλάκια για την κατάκτηση της Γαλατίας από τους Ρωμαίους. Περί το 780 μ.Χ. ιδρύθηκε το μοναστήρι της Μέντα, όπου υπάχθηκαν τα εδάφη του σημερινού δήμου του Σέβεζο.

Το 1252 ο ναός του Αγίου Πέτρου του Μάρτυρα (*S. Pietro Martire*) ανεγέρθηκε στη μνήμη του Δομινικανού ιερομονάχου που είχε δολοφονηθεί στο Σέβεζο. Στην κρύπτη του ναού φυλάσσεται ακόμα το μαχαίρι με το οποίο δολοφονήθηκε ο Άγιος.

Η πόλη κτυπήθηκε τον 16ο αιώνα δύο φορές, την πρώτη από λιμό και τη δεύτερη από πανδημία. Κατά τον 17ο αιώνα το Σέβεζο διοικήθηκε από αρκετές διαφορετικές οικογένειες, από τις οποίες η οικογένεια Αρέζε άφησε πίσω της έναν αριθμό μνημείων που ξεχωρίζουν.

Το Σέβεζο έγινε παγκοσμίως γνωστό όταν στις 10 Ιουλίου 1976 διερράγησαν μικρές δεξαμενές στο χημικό εργοστάσιο ICMESA (*Industrie Chimiche Meda Società Azionaria*) γνωστής ελβετικής πολυεθνικής εταιρείας. Ως αποτέλεσμα, διέφυγαν στην ατμόσφαιρα μερικά χιλιόγραμμα πολυχλωριωμένης διβενζοδιοξίνης TCDD (2,3,7,8-τετραχλωροδιβενζοδιοξίνη). Δεκάδες χιλιάδες ζώα αγροκτημάτων και κατοικίδια ψόφησαν εξαιτίας αυτού ή θανατώθηκαν αργότερα και τάφηκαν σε χώρους επικίνδυνων αποβλήτων. Ακόμα και το χώμα σε έκταση χιλιάδων στρεμμάτων αφαιρέθηκε για λόγους προστασίας και τάφηκε σε παρόμοιους χώρους. Πιστεύεται πάντως πως δεν συνέβη ούτε ένας θάνατος ανθρώπου που να μπορεί να αποδοθεί άμεσα στη διαρροή. Το περιστατικό έγινε γνωστό ως Καταστροφή του Σέβεζο. Σήμερα στην κυρίως μολυνθείσα έκταση υπάρχει ένα πάρκο που ονομάζεται «Bosco delle Querce» («Δασύλλιο Δρυών»).

## Δείτε επίσης
* Καταστροφή του Σέβεζο

## Παραπομπές


Κατηγορία:Δήμοι της Επαρχίας της Μόντσα και της Μπριάντσα
Ο Άγιος (τηλεοπτική σειρά)

right|thumb|Ο Ρότζερ Μουρ με τον Ερλ Γκρην στον ''`Αγιο''.
**Ο Άγιος** (**The Saint**) ήταν Βρετανική τηλεοπτική σειρά μυστηρίου (αστυνομικής υφής), με κεντρικό πρωταγωνιστή το χαρακτήρα Simon Templar, τον οποίο υποδυόταν ο ηθοποιός Ρότζερ Μουρ. Η εκπομπή, παραγωγής της εταιρείας I.T.C., διήρκεσε από το 1962 έως το 1969 (μέχρι το 1967 ασπρόμαυρη και μετά έγχρωμη), με 118 επεισόδια, κάτι που την κατέστησε (μαζί με τη σειρά *The Avengers*) τη μακροβιότερη σειρά του είδους της στην ιστορία της βρετανικής τηλεοράσεως, γνωρίζοντας σημαντική επιτυχία. Η σειρά ήταν βασισμένη σε έργο του λογοτέχνη Λέσλι Τσαρτέρις, από τη δεκαετία του 1920.

Σύμφωνα με την υπόθεση, ο ιδιωτικός ντετέκτιβ Simon Templar, στην προσπάθειά του να συνδράμει τον αγώνα κατά του εγκλήματος, συχνά χρησιμοποιεί μεθόδους που αντίκεινται στο νόμο, προκαλώντας έτσι την οργή του επικεφαλής επιθεωρητή της αστυνομίας, Claud Eustace Teal. 

## Παραπομπές


Αγιος Ο
Παγκόσμιο Πρωτάθλημα Στίβου 2019 – 100 μέτρα ανδρών

Τα **[[100 μέτρα]] ανδρών** στο **[[Παγκόσμιο Πρωτάθλημα Στίβου 2019]]** διεξάχθηκαν στο Διεθνές Στάδιο Καλίφα από τις 27 έως και τις 28 Σεπτεμβρίου.

## Ρεκόρ

Τα παρακάτω ρεκόρ καταρρίφθηκαν κατά τη διάρκεια του αγώνα:

## Πρόγραμμα

## Αποτελέσματα

### Προκαταρκτικός Γύρος
Ο πρώτος κάθε σειράς (&nbsp;Q&nbsp;) και οι επόμενοι πέντε γρηγορότεροι (&nbsp;q&nbsp;) προκρίνονται στις σειρές. 

Άνεμος: Σ1: +0.1, Σ2: +0.4, Σ3: +0.3, Σ4: +0.0

### Σειρές
Οι 3 πρώτοι κάθε σειράς (&nbsp;Q&nbsp;) και οι επόμενοι έξι γρηγορότεροι (&nbsp;q&nbsp;) προκρίνονται στους ημιτελικούς. 

Άνεμος: Σ1: -0.3, Σ2: -0.8, Σ3: -0.8, Σ4: -0.3, Σ5 :-0.3, Σ6: +0.1

### Ημιτελικοί

Οι δύο πρώτοι κάθε σειράς (&nbsp;Q&nbsp;) και οι επόμενοι δύο καλύτεροι (&nbsp;q&nbsp;) προκρίνονται στον τελικό. 

Άνεμος: Η1: -0.3, Η2: -0.3, Η3: +0.8

### Τελικός

Άνεμος: +0.6

## Παραπομπές

000100μ Αν
Android SDK

Η ανάπτυξη λογισμικού Android είναι η διαδικασία με την οποία δημιουργούνται νέες εφαρμογές για συσκευές που εκτελούν το λειτουργικό σύστημα Android. Η Google αναφέρει ότι οι εφαρμογές Android μπορούν να γραφτούν χρησιμοποιώντας γλώσσες Kotlin, Java και C++ χρησιμοποιώντας το κιτ ανάπτυξης λογισμικού **Android SDK**, ενώ είναι δυνατή και η χρήση άλλων γλωσσών. Όλες οι γλώσσες εκτός JVM, όπως Go, JavaScript, C, C++ ή Assembly "γλώσσα μηχανής", χρειάζονται τη βοήθεια του κώδικα γλώσσας JVM, που μπορεί να παρέχεται από εργαλεία, πιθανόν με περιορισμένη υποστήριξη API. Ορισμένες γλώσσες προγραμματισμού και εργαλεία επιτρέπουν την υποστήριξη εφαρμογών μεταξύ πλατφόρμων (δηλαδή για το Android και το IOS). Τα εργαλεία, τα αναπτυξιακά περιβάλλοντα και η υποστήριξη γλωσσών από τρίτους συνέχισαν να εξελίσσονται και να επεκτείνονται από τότε που κυκλοφόρησε το αρχικό SDK το 2008. Επιπλέον, με μεγάλες επιχειρηματικές οντότητες όπως η Walmart και η Amazon, που ενδιαφέρονται να ασχοληθούν και να πουλήσουν μέσω κινητών τηλεφώνων, η ανάπτυξη εφαρμογών κινητής τηλεφωνίας αποτελεί μάρτυρα ενός μετασχηματισμού. Ο επίσημος μηχανισμός διανομής εφαρμογών Android στους τελικούς χρήστες είναι το Google Play. Επιτρέπει επίσης τη σταδιακή απελευθέρωση εφαρμογών, καθώς και τη διανομή εκδόσεων εφαρμογών πριν από την έκδοση σε δοκιμαστικές.

Κατηγορία:Android (λειτουργικό σύστημα)
Αετοχώρι (αποσαφήνιση)

Με το όνομα **Αετοχώρι** αναφέρονται τα παρακάτω χωριά της Ελλάδας:

*Αετοχώρι Έβρου
*Αετοχώρι Πέλλας
*Αετοχώρι Αρκαδίας
*Αετοχώρι Καρδίτσας

Κατηγορία:Αποσαφηνίσεις ελληνικών τοπωνυμίων
Σις κεμπάπ

μικρογραφία|Ένα πιάτο με σις κεμπάπ, σεχριγιελί πιλάφ (πιλάφι κριθαρακιού), κρεμμύδια με σουμάκ, ψητό πιπέρι, φύλλα ρόκας και μια φέτα ψημένης ντομάτας.
Το **σις κεμπάπ** είναι δημοφιλές γεύμα το οποίο αποτελείται από ψητούς κύβους κρέατος προσδεμένους σε ξυλάκι. Είναι παρόμοιο ή συνώνυμο με το σασλίκ, το οποίο τρώγεται στον Καύκασο.

Το σις κεμπάπ είναι ένα από τα πολλά είδη κεμπάπ. Το κεμπάπ είναι μια κατηγορία κρεατικών πιάτων από τη Μέση Ανατολή. Άλλες κατηγορίες του κεμπάπ είναι για παράδειγμα το ντονέρ κεμπάπ και το τας κεμπάπ. Είναι επίσης ένα δημοφιλές πιάτο στην Αρμενία.

Παραδοσιακά το σις κεμπάπ παράγεται από κρέας αρνιού. Ωστόσο, το σις κεμπάπ παράγεται επίσης από κρέας πουλερικών ή ψαριών. Στην Τουρκία, το σις κεμπάπ και τα λαχανικά που το συνοδεύουν ψήνονται ξεχωριστά, συνήθως όχι στην ίδια σχάρα.

## Ετυμολογία
Το σις κεμπάπ είναι η ελληνική απόδοση των τουρκικών λέξεων σις ( = σπαθί, ξυλάκι) και *κεμπάπ* (ψητό κρεατικό πιάτο). Στα αγγλικά ο όρος σις κεμπάπ υφίσταται από τις αρχές του 20ού αιώνα. 

Σύμφωνα με το Αγγλικό Λεξικό της Οξφόρδης, η παλαιότερη αναφορά του φαγητού σε αγγλόφωνο βιβλίο είναι στο βιβλίο του Σινκλέρ Λιούις, Our Mr. Wrenn (Ο Κύριος Ρεν μας). Το συγκεκριμένο βιβλίο εκδόθηκε το 1914.

Η λέξη κεμπάπ πέρασε στην ελληνική γλώσσα από τα τουρκικά. Στα αγγλικά η λέξη υπάρχει από τα τέλη του 17ου αιώνα. Η προέλευση της λέξης κεμπάμπ είναι αραβική (, *kabāb*), αν και στα ελληνικά λόγω της τουρκοκρατίας έχει υιοθετηθεί η τουρκική προφορά της λέξης, κεμπάπ (τουρκικά kebap). Η λέξη κεμπάπ σημαίνει στα αραβικά "τηγανίζω/καίω". Ο ειδικός σε θέματα ετυμολογίας των λέξεων Σεβάν Νισανιάν δηλώνει ότι η λέξη καμπάμπ έχει την ίδια σημασία με τη λέξη "kabābu" της παλαιάς ακκαδικής γλώσσας και την λέξη "kbabā/כבבא" της αραμαϊκής γλώσσας. Η αρχαιότερη γνωστή αναφορά της λέξης σις προέρχεται από το βιβλίο Ντιβάν Λουγκάτ αλ-Τουρκ (*Diwan Lughat al-Turk)* του 11ου αιώνα. Το έργο αποδίδεται στον Μαχμούτ του Κασγκάρ. Πιθανότατα η αρχική σημασία της λέξης ήταν "αιχμηρή ράβδος".

## Παραπομπές

Κατηγορία:Τουρκική κουζίνα
Κατηγορία:Παλαιστινιακή κουζίνα
Κατηγορία:Τρόφιμα με βάση το κρέας
Θραξ (μυθολογία)

Στην Ελληνική Μυθολογία, ο Θραξ (*αρχαία ελληνικά:* Θρᾷξ) ήταν ένας από τους γιούς του Άρη. Ήταν ο μυθολογικός αρχηγός των Θρακών.

## Δείτε επίσης
Θείρας –  Μυθολογικός πρόγονος των Θρακών σύμφωνα με την Βίβλο

## Παραπομπές


Κατηγορία:Παιδιά του Άρη
Δολοφονία του Αχμέτ Γιλντίζ

Η **δολοφονία του Αχμέτ Γιλντίζ** ήταν υπόθεση εγκλήματος μίσους εναντίον των ΛΟΑΤ, που έλαβε χώρα στις 15 Ιουλίου 2008 στο Ουσκουντάρ της Κωνσταντινούπολης. Η δολοφονία του από τον πατέρα του, Γιάγια Γιλντίζ, αναφέρεται ευρέως ως η πρώτη γνωστή περίπτωση εγκλήματος τιμής κατά ομοφυλόφιλου στην Τουρκία.

## Παραπομπές


Κατηγορία:Τούρκοι θύματα δολοφονικών ενεργειών
Κατηγορία:ΛΟΑΤ πρόσωπα από την Τουρκία
Google Play

Το **Google Play**, παλαιότερα γνωστό ως **Android Market**, είναι μια ψηφιακή εφαρμογή διανομής για το Android και ένα σε κατάστημα ηλεκτρονικών, το οποίο αναπτύσσεται και συντηρείται από τη Google. Η υπηρεσία επιτρέπει στους χρήστες να περιηγηθούν και να κατεβάσουν βιβλία, ταινίες, παιχνίδια και εφαρμογές που δημοσιεύθηκαν μέσω του Google, ενώ παλαιότερα επέτρεπε και την εγκατάσταση μουσικής.

Οι εφαρμογές του Google Play είναι είτε δωρεάν είτε με κόστος. Μπορείτε να τα κατεβάσετε κάτι απευθείας σε μια συσκευή Android μέσω της κινητής εφαρμογής Google Play Store για κινητές συσκευές ή μέσω μιας συσκευής από τον ιστότοπο του Google Play.  Το κατάστημα Google Play είχε πάνω από 82 δισεκατομμύρια λήψεις εφαρμογών το 2016 και έφτασε σε πάνω από 3,5 εκατομμύρια εφαρμογές που δημοσιεύθηκαν το 2017, ενώ μετά από μια εκκαθάριση εφαρμογών έχει επιστρέψει στα 3 εκατομμύρια. Έχει αποτελέσει αντικείμενο πολλαπλών ζητημάτων σχετικά με την ασφάλεια, στα οποία έχει εγκριθεί και μεταφορτωθεί κακόβουλο λογισμικό στο κατάστημα και έχει γίνει λήψη από χρήστες, με διαφορετικό βαθμό σοβαρότητας.

Το Google Play κυκλοφόρησε στις 6 Μαρτίου 2012, ενώνοντας το Android Market και τη Google υπό μία μάρκα, σηματοδοτώντας μια αλλαγή στη στρατηγική ψηφιακής διανομής της Google. Οι υπηρεσία μουσικής που διέθετε το Google Play διακόπτηκε με το YouTube Music τον Δεκέμβριο του 2020.

Μετά την επωνυμία τους, η Google επέκτεινε σταδιακά τη γεωγραφική υποστήριξη για καθεμία από τις υπηρεσίες.

## Ιστορία
Το Google Play είναι συνδυασμός τριών ξεχωριστών προϊόντων: το Android Market, τη Μουσική Google και το eBookstore Google. Το Android Market ανακοινώθηκε από την Google στις 28 Αυγούστου 2008, και διατέθηκε στους χρήστες τον Οκτώβριο. Τον Δεκέμβριο του 2010, το φιλτράρισμα περιεχομένου προστέθηκε στο Android Market, η σελίδα λεπτομερειών κάθε εφαρμογής άρχισε να εμφανίζει ένα γραφικό προώθησης στο επάνω μέρος και το μέγιστο μέγεθος μιας εφαρμογής αυξήθηκε από 25 megabyte σε 50 megabyte. Το Google eBookstore κυκλοφόρησε στις 6 Δεκεμβρίου 2010, με το ντεμπούτο του με τρία εκατομμύρια ebooks, καθιστώντας το "τη μεγαλύτερη συλλογή ebooks στον κόσμο". Τον Νοέμβριο του 2011, η Google ανακοίνωσε το Google Music, ένα τμήμα του Play Store που αγοράζετε μουσική. Τον Μάρτιο του 2012, η Google αύξησε το μέγιστο επιτρεπόμενο μέγεθος μιας εφαρμογής επιτρέποντας στους προγραμματιστές να επισυνάψουν δύο αρχεία επέκτασης στη βασική λήψη μιας εφαρμογής. κάθε αρχείο επέκτασης με μέγιστο μέγεθος 2 gigabytes, δίνοντας στους προγραμματιστές εφαρμογών συνολικά 4 gigabyte. Επίσης, τον Μάρτιο του 2012, το Android Market μετονομάστηκε σε Google Play. Τον Μάιο του 2021, το Google Play ανακοίνωσε ότι σχεδιάζει να εφαρμόσει μια νέα ενότητα με πληροφορίες απορρήτου για όλες τις εφαρμογές στη βιτρίνα του. Το έργο είναι παρόμοιο με τις ετικέτες απορρήτου του App Store και αναμένεται να κυκλοφορήσει πλήρως το πρώτο εξάμηνο του 2022. Η λειτουργία θα δείξει στους χρήστες τι είδους πληροφορίες συλλέγει κάθε εφαρμογή, αν τα δεδομένα που αποθηκεύει είναι κρυπτογραφημένα και αν μπορούν να απαλλαχθούν από αυτά.

## Παραπομπές


Κατηγορία:Λογισμικό Android
Κατηγορία:Google (λογισμικά)
Ρετζίνα Κινγκ

Η **Ρετζίνα Κινγκ** (*Regina King*, 15 Ιανουαρίου 1971) είναι Αμερικανίδα ηθοποιός.

## Βιογραφία
Γεννήθηκε το 1971 στο Λος Άντζελες και σπούδασε στο Πανεπιστήμιο της Νότιας Καλιφόρνια.

Στον κινηματογράφο έχει εμφανιστεί στις ταινίες *[[Τζέρι Μαγκουάιρ]]*, *[[Ray (ταινία)|Ray]]* και *A Cinderella Story*. To 2018 έπαιξε στην ταινία *[[Αν η Οδός Μπιλ Μπορούσε να Μιλήσει]]* και έλαβε το Όσκαρ Β´ Γυναικείου Ρόλου και τη Χρυσή Σφαίρα Β´ Γυναικείου Ρόλου.

Στην τηλεόραση έπαιξε στο *American Crime* και κέρδισε δύο βραβεία Έμμυ. Επίσης, εμφανίστηκε στις σειρές *If These Walls Could Talk 2*, *[[The Big Bang Theory]]* και ως κριτής σε ένα επεισόδιο του *[[RuPaul's Drag Race]]*. Το 2018 εμφανίστηκε στη σειρά *Seven Seconds* και έλαβε το τρίτο βραβείο Έμμυ.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Machinarium

Το ***Machinarium*** είναι παιχνίδι περιπέτειας παζλ point-and-click που αναπτύχθηκε από την Amanita Design. και κυκλοφόρησε στις 16 Οκτωβρίου 2009 για τα Microsoft Windows, OS X και Linux, στις 8 Σεπτεμβρίου του 2011 iPad 2 στο App Store, στις 21 Νοεμβρίου 2011 για το BlackBerry PlayBook, και στις 10 Μαΐου 2012 για το Android στις 6 Σεπτεμβρίου 2012 στο PlayStation 3 μεσώ της υπηρεσίας PlayStation Network στην Ευρώπη στις 9 Οκτωβρίου 2012 στη Βόρεια Αμερική και στις 18 Οκτωβρίου 2012 στην Ασία κυκλοφόρησε για το PlayStation Vita στις 26 Μαρτίου 2013 στη Βόρεια Αμερική, την 1η Μαΐου 2013 στην Ευρώπη και στις 7 Μαΐου 2013 στην Ασία. Οι δοκιμαστικές εκδόσεις για τα Windows, Mac και Linux κυκλοφόρησαν στις 30 Σεπτεμβρίου 2009. Μια μελλοντική έκδοση για την υπηρεσία Wii Wii ακυρώθηκε από τον Νοέμβριο του 2011 λόγω του ορίου των 40MB του WiiWare.

Οι εκδόσεις του Microsoft Windows, OS X, Linux και Android αυτού του παιχνιδιού κυκλοφόρησαν μαζί με το Humble Indie Bundle για το Android 4 στις 8 Νοεμβρίου 2012, σε πελάτες που πλήρωσαν πάνω από την μέση τιμή. Η έκδοση του παιχνιδιού για τα Windows Phone κυκλοφόρησε στις 22 Μαρτίου 2014. Το 2017, ο προγραμματιστής κυκλοφόρησε μια οριστική έκδοση του παιχνιδιού που βασίζεται στα γραφικά DirectX αντί του Adobe Flash και μπορεί να αναπαραχθεί σε λειτουργία πλήρους οθόνης.

## Παραπομπές

## Εξωτερικοί σύνδεσμοι
*Official site with online Flash demo

Κατηγορία:Βιντεοπαιχνίδια point-and-click
Λέσλι Τσαρτέρις

Ο **Λέσλι Τσαρτέρις** (γενν. **Leslie Charles Bowyer Yin**, Σινγκαπούρη, Βρετανική Αυτοκρατορία, 12 Μαΐου 1907 – 15 Απριλίου 1993, Windsor, Berkshire, Αγγλία) ήταν Σίνο-Βρετανός συγγραφέας και σεναριογράφος. Έγινε παγκόσμια γνωστός κυρίως λόγω του διασκεδαστικού αντί-ήρωα «Simon Templar», χαρακτήρα που εμπνεύσθηκε ως πρωταγωνιστή του έργου του «Ο Άγιος» («The Saint»).

## Τα πρώτα χρόνια
Ο Τσαρτέρις ήταν γιος του Κινέζου δόκτωρα ιατρικής S.C. Yin (1877-1958) που ισχυριζόταν ότι κατάγεται από τη δυναστεία των Shang και της Αγγλίδας Lydia Florence Bowyer. Από πολύ νωρίς απέκτησε ενδιαφέρον για τη συγγραφή, καθώς δημιούργησε ένα δικό του περιοδικό, στο οποίο αρθρογραφούσε και έγραφε ποιήματα, ακόμη και κόμικς. Οι εγκύκλιες σπουδές του πραγματοποιήθηκαν στο σχολείο Rossall του Fleetwood, στο Lancashire της Αγγλίας.

## Συγγραφική καριέρα
Κατά τη διάρκεια της φοίτησής του στο King’s College του Κέιμπριτζ, το πρώτο του έργο βρήκε μεγάλη απήχηση και έτσι ο Τσαρτέρις αποφάσισε να ακολουθήσει σταδιοδρομία συγγραφέα. Εξακολούθησε να γράφει σενάρια ιστοριών τρόμου, παράλληλα με την εργασία του ως μπάρμαν, ενώ στη συνέχεια απασχολήθηκε περιστασιακά σε διάφορες δουλειές. Το 1926 άλλαξε επίσημα το επώνυμό του, διαλέγοντας το Charteris από τον τηλεφωνικό κατάλογο, όπως δήλωσε πολύ αργότερα, η κόρη του, κατά τη διάρκεια μίας ραδιοφωνικής εκπομπής (Leslie Charteris – a Saintly Centennial) του BBC.

## Η δημιουργία του Simon Templar
Η πλέον φημισμένη δημιουργία του ήταν ο χαρακτήρας Simon Templar, τον οποίο ο Τσαρτέρις παρουσίασε στο τρίτο του έργο με τίτλο «Meet the Tiger» (1928). Ο χαρακτήρας αυτός κατά τα 35 χρόνια που ακολούθησαν, του χάρισε τεράστια δημοφιλία, παρά το γεγονός πως είχε συγγράψει πλήθος άλλων έργων. Ο «Άγιος», σταδιακά, μεταφέρθηκε τόσο στον κινηματογράφο, όσο και στην τηλεόραση (1962 – 1969) με τον ηθοποιό Ρότζερ Μουρ να ενσαρκώνει τον ομώνυμο ρόλο.

## Προσωπική ζωή και το τέλος
Ο Λέσλι Τσαρτέρις νυμφεύτηκε συνολικά τέσσερις φορές, με την τέταρτη μάλιστα σύζυγό του (την Αμερικανίδα ηθοποιό Audrey Long) γνωρίστηκαν στις ΗΠΑ. Έφυγε από τη ζωή σε ηλικία 85 ετών στο νοσοκομείο Princess Margaret, έχοντας στο πλάι του την σύζυγό του και την κόρη τους, Patricia.

## Παραπομπές


## Εξωτερικοί σύνδεσμοι
* 

Κατηγορία:Βρετανοί συγγραφείς
Δίκελλα Έβρου

Τα **Δίκελλα** είναι πεδινό χωριό της Θράκης στην Περιφερειακή Ενότητα Έβρου με υψόμετρο 50 μέτρων.

## Γεωγραφικά στοιχεία - αξιοθέατα
Τα Δίκελλα βρίσκονται προς τα όρια με την Περιφερειακή Ενότητα Ροδόπης και τα παράλια του Θρακικού πελάγους. Απέχουν 20 χιλιόμετρα δυτικά της Αλεξανδρούπολης, είναι κτισμένα ανάμεσα στους οικισμούς Μεσημβρία (Δ.) και Μάκρη (Α.-ΝΑ.), ενώ βόρεια και δυτικά του χωριού περνάει η Εγνατία Οδός. Στα νότια υπάρχει η Παραλία Δικέλλων που είναι παραθεριστικός προορισμός της ευρύτερης περιοχής της Αλεξανδρούπολης, στα δυτικά ο αρχαιολογικός χώρος Μεσημβρίας - Ζώνης και στα νοτιοανατολικά η μονή Παναγίας του Έβρου μαζί με το προσκοπικό κέντρο «Σταμάτης Μπράτσας».

## Διοικητικά - πληθυσμιακά στοιχεία
Ως οικισμός αναφέρεται το 1924 στο ΦΕΚ 194Α - 14/08/1924 να προσαρτάται στην τότε κοινότητα Μάκρης. Σύμφωνα με το Σχέδιο Καλλικράτης διοικητικά, υπάγεται στην τοπική κοινότητα Μάκρης που ανήκει στη δημοτική ενότητα Αλεξανδρούπολης του Δήμου Αλεξανδρούπολης και σύμφωνα με την απογραφή 2011 έχει πληθυσμό 290 κατοίκους.

Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου
Δωρικό Έβρου

Το **Δωρικό** είναι πεδινό χωριό της Θράκης στην Περιφερειακή Ενότητα Έβρου σε υψόμετρο 91 μέτρων.

## Γεωγραφικά - ιστορικά στοιχεία
Το Δωρικό βρίσκεται σε απόσταση 14 χιλιομέτρων βορειοανατολικά της Αλεξανδρούπολης ανάμεσα στα χωριά Αετοχώρι (ΝΑ.) και Άβαντας (ΒΔ.). Η παλιά του ονομασία είναι *Τουράλου* και οι σημερινοί του κάτοικοι είναι απόγονοι προσφύγων από τον Πόντο και τις περιοχές του Καυκάσου.

Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 να προσαρτάται στην τότε κοινότητα Άβαντος. Το 1946 με το  ΦΕΚ 150Α - 09/05/1946 ορίστηκε έδρα της νεοϊδρυθείσας ομώνυμης κοινότητας. Σύμφωνα με το Σχέδιο Καλλικράτης διοικητικά, μαζί με το Αετοχώρι αποτελούν τη δημοτική κοινότητα Δωρικού που ανήκει στη δημοτική ενότητα Τραϊανούπολης του Δήμου Αλεξανδρούπολης και σύμφωνα με την απογραφή του 2021 ως κοινότητα είχε πληθυσμό 285 κατοίκους, από 341 το 2011.

Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι
*Δωρικό Αλεξανδρούπολης: Πτήση με drone πάνω από το χωριό του Έβρου από το https://www.youtube.com/

## Παραπομπές


Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου
Θυρεός του Βελιγραδίου

Ο **Θυρεός του Βελιγραδίου** (σερβικά: *Грб Београда*) είναι το επίσημο σύμβολο της πόλης του Βελιγραδίου και έχει τρεις εκφάνσεις (τη βασική, τη μέση και τη μεγάλη).

Η εραλδική ιστορία του Βελιγραδίου είναι μακρά και ανάγεται στην εποχή που η πόλη έγινε για πρώτη φορά σερβική πρωτεύουσα, κατά τη διάρκεια της διακυβέρνησης του Δεσπότη Στέφανου Λαζάρεβιτς, όταν το σύμβολο αναφέρθηκε για πρώτη φορά έμμεσα στη βιογραφία του Δεσπότη Λαζάρεβιτς. Ο πρώτος γνωστός εραλδικός θυρεός της πόλης εμφανίζεται το 16ο αιώνα και είναι πιθανώς ουγγρικής προέλευσης. Καθώς η πόλη περνούσε από χέρι σε χέρι διαφόρων λαών, έτσι άλλαζε και η εραλδική της εκπροσώπηση, ενώ την εποχή της Τουρκοκρατίας η πόλη δεν είχε καν θυρεό, ο οποίος εμφανίζεται και πάλι με την κατάληψή της από τους Αυστριακούς.

Η ιστορία του θυρεού του Βελιγραδίου, ο οποίος χρησιμοποιείται σήμερα, ξεκίνησε το 1931 όταν επελέγη επίσημα, μέσα από διαγωνισμό που κέρδισε ο Τζόρτζε Αντρέγεβιτς-Κουν. Στη σοσιαλιστική εποχή ο θυρεός χάνει την χρήση του, ενώ εμφανίζεται και πάλι μετά τη δημοκρατική μετάβαση της δεκαετίας του 1990. Από τη δεκαετία του 2000 θα αναθεωρηθεί σε τρεις βαθμίδες απεικόνισης, που εξακολουθούν να χρησιμοποιούνται ως σήμερα.

Η χρήση του θυρεού του Βελιγραδίου περιγράφεται στο καταστατικό της πόλης και σε ειδικούς κανονισμούς της, οι οποίοι ρυθμίζουν και επιβάλλουν κυρώσεις σε διάφορες περιπτώσεις λεπτομερώς.

## Συμβολισμός
Ο θυρεός περιέχει τα σερβικά εθνικά χρώματα (κόκκινο, μπλε και λευκό). Το κόκκινο έδαφος συμβολίζει το αίμα που έχει χυθεί στην πόλη, κατά τη διάρκεια πολλών συγκρούσεων. Ο μπλε ουρανός συμβολίζει την ελπίδα και την πίστη σε ένα καλύτερο μέλλον. Τα λευκά τείχη και ο πύργος συμβολίζουν το όνομα της πόλης (Βελιγράδι – Μπέογκραντ σημαίνει κυριολεκτικά «η λευκή πόλη). Τα λευκά ποτάμια πάνω στο κόκκινο έδαφος αντιπροσωπεύουν το Δούναβη και το Σάββα ποταμό, καθώς και την αρχέγονη ιστορία του Βελιγραδίου, η οποία συμβολίζεται και από τη ρωμαϊκή τριήρης. Οι ανοιχτές πύλες, τέλος, αντιπροσωπεύουν την ελεύθερη επικοινωνία και το εμπόριο με τον υπόλοιπο κόσμο.

## Παραπομπές


Κατηγορία:Βελιγράδι
Μουσικό υλικό

Με τον όρο μουσικό υλικό (hardware) χαρακτηρίζουμε μηχανικές ή ηλεκτρονικές συσκευές, που δέν είναι μουσικά *όργανα,* κατασκευασμένες για να την δημιουργία ή ενίσχυση στη δημιουργία των μουσικών ήχων, τα sequencers υλικού (ή συσκευές που τα ενσωματώνουν), για παράδειγμα, τα «Stomp box»;΄ ή οι δημοφιλής με τους κιθαρίστες, «loopers» που χρησιμοποιούνται για Live looping, δειγματολήπτες (samplers) και άλλα. 

Με άλλα λόγια, τα αντικείμενα που ένας μουσικός μπορεί να αγοράσει για να μπορέσει να παίξει ή να ενισχύσει μια ζωντανή απόδοση, σε αντίθεση με τα εργαλεία που προορίζονται για παραγωγή. 

Τα περισσότερα ανεξάρτητα μουσικά όργανα ανήκουν πιθανώς στην :κατηγορία: Μουσικά όργανα . Ορισμένα συνθεσάιζερ, ωστόσο, έχουν χαρακτηριστικά που ταιριάζουν σε αυτήν την κατηγορία.

Κατηγορία:Μουσική
Οικογένεια Ροντάκη της Κύπρου

Η **Οικογένεια Ροντάκη** ήταν μεσαιωνική οικογένεια της Κύπρου, με καταγωγή το Ναύπλιο και με σημαντική παρουσία στην Κύπρο. 

Σύμφωνα με την γενεαλογία της οικογένειας μετά την πτώση των Ενετικών κτήσεων στην Πελοπόννησο και την παράδοση του Ναυπλίου το 1540 όπου έμενε η οικογένεια, μετοίκησαν στην Κύπρο και το Φράγκικο Βασίλειο της Κύπρου. 

Γενάρχης της ήταν ο Νικόλαος Ροντάκης ο οποίος είχε τέσσερις γιους, τον Ανδρέα, τον Πέτρο, τον Κόντο, τον Ιωάννη (Γκίνης) και μία γνωστή κόρη την Μόσχω. Όλοι οι γιοί του εκτός τον Ανδρέα  και ο ίδιος ο Νικόλαος έπεσαν μαχόμενοι το 1570 κατά την κατάκτηση της Κύπρου από τους Οθωμανούς. Η Μόσχω ήταν παντρεμένη με τον Αλέξανδρο, που απέκτησαν τρεις γιους,  και αυτός έπεσε μαχόμενος το 1570, ενώ η ίδια αιχμαλωτίστηκε και όταν εξαγοράστηκε βρέθηκε στις Ενετικές κτήσεις.

Ο Ανδρέας, όπου και αυτός διασώθηκε της Οθωμανικής κατάκτησης της Κύπρου, παντρεύτηκε την Σπεράντζα Παλαιολογίνα, κόρη του Ιωάννη Παλαιολόγου, παιδιά τους ήταν ο *Θεόδωρος*, ο *[[Παλαιολόγος Ροντάκης|Παλαιολόγος]]*, ο *Πέτρος* και η *Αικατερίνη*.

Από άγνωστη κόρη ή ανιψιά του Νικολάου Ροντάκη που ήταν παντρεμένη με τον Νικόλαο από την Μεθώνη ήταν οι Βίκος, Βελισσάριος και Μάρκος που πολέμησαν τους Οθωμανούς το 1570 ενώ ο πατέρας τους πέθανε σε μάχη.

## Παραπομπές



Κατηγορία:Οικογένειες της Μεσαιωνικής Κύπρου
Κατηγορία:Οικογένειες της Βενετικής Δημοκρατίας
Ιοβέτα της Βηθανίας

Η **Ιοβέτα**, γαλλ. Ioveta, Joveta, Jovita, Jowita, Yvette, Iveta, Ivetta, Juditta (π. 1120 - 1161-78) από τον Οίκο του Ρετέλ ήταν πριγκίπισσα της Ιερουσαλήμ. Έγινε ηγουμένη στη Βηθανία.

## Βιογραφία
Ήταν η τέταρτη κόρη του Βαλδουίνου Β΄ της Ιερουσαλήμ και της Αρμένιας Μορφίας, κόρης του Γαβριήλ κυρίου της Μελιτηνής. Ήταν η μόνη κόρη που γεννήθηκε μετά το 1118, που ο Βαλδουίνος Β΄ έγινε βασιλιάς (*πορφυρογέννητη*).

Όταν ο πατέρας της ήταν αιχμάλωτος των Ορτοκιδών κοντά στην Έδεσσα το 1123, η Ιοβέτα ήταν μία από τις ομήρους που δόθηκαν για την απελευθέρωσή του. Κρατήθηκε στο Σάιζάρ (Λάρισσα η εν Συρία), ώσπου ο Βαλδουίνος Β΄ την εξαγόρασε το 1125, δίνοντας 80.000 δηνάρια. Τα λύτρα μαζεύτηκαν από τα λάφυρα, έπειτα από τη νίκη του πατέρα της στη μάχη του Αζάζ το έτος αυτό. 

Η πρωτότοκη αδελφή της Μελισσάνθη της Ιερουσαλήμ παντρεύτηκε τον Φούλκωνα Ε΄ κόμη του Ανζού και διαδέχθηκε τον πατέρα τους στον θρόνο του βασιλείου. Η δευτερότοκη Αλίκη παντρεύτηκε τον Βοημούνδο Β΄ πρίγκιπα της Αντιόχειας, ενώ η τρίτη αδελφή της Οδιέρνα παντρεύτηκε τον Ραϋμόνδο Γ΄ κόμη της Τρίπολης. Ωστόσο η Ιοβέτα εισήλθε στη μονή της Αγ. Άννας στην Ιερουσαλήμ.

### Ηγουμένη
Το 1143 η Μελισσάνθη έκτισε τη μονή του Αγ. Λαζάρου στη Βιθανία, σε γη που αγόρασε από τον Λατίνο πατριάρχη της Ιερουσαλήμ. Έπειτα από το τέλος της ηλικιωμένης πρώτης ηγουμένης, η Ιοβέτα εκλέχθηκε στη θέση εκείνης το 1144. Αν και θεωρείται ότι δεν είχε επιρροή όπως οι αδελφές της, η Ιοβέτα είχε κάποια ισχύ ως ηγουμένη: ένα καταστατικό από το 1157 που διασώθηκε, αναφέρει ότι δώρησε γη στους Ιωαννίτες ιππότες.

Η Ιοβέτα ανέλαβε την ανατροφή της μικρανιψιάς της Σιβύλλας των Ανζού, κόρης του Αμωρί Α΄ της Ιερουσαλήμ (γιου της Μελισσάνθης). Οι τέσσερις αδελφές είχαν στενές σχέσεις. Το 1161 η Μελισσάνθη έμεινε κλινήρης και η Ιοβέτα με την Οδιέρνα έμεναν στο πλευρό της (η Αλίκη είχε αποβιώσει). Έπειτα από αυτό η Ιοβέτα δεν αναφέρεται πια σε πηγές και στις 31 Δεκεμβρίου 1178 αναφέρεται άλλη ηγουμένη στη μονή, άρα είχε αποβιώσει. 

## Πηγές
* William of Tyre, A History of Deeds Done Beyond the Sea. E. A. Babcock and A. C. Krey, trans. Columbia University Press, 1943.
* Steven Runciman, A History of the Crusades, vol. II: The Kingdom of Jerusalem. Cambridge University Press, 1952.
* Erin Jordan, "Hostage, Sister, Abbess: The Life of Iveta of Jerusalem", Medieval Prosopography 32 (2017), pp. 66-86.

## Παραπομπές


Κατηγορία:Οίκος του Ρετέλ
Σερβικός σταυρός

right|thumb|150px|Ο σερβικός σταυρός, όπως απεικονίζεται σήμερα.
Ο **σερβικός σταυρός** (σερβικά: *српски крст / srpski krst*) είναι ένα εθνικό σύμβολο της Σερβίας, μέρος του εθνόσημου και της σημαίας της Σερβίας, καθώς και της Σερβικής Ορθόδοξης Εκκλησίας. Βασίζεται στο τετραγραμμικό σταυρό της βυζαντινής δυναστείας των Παλαιολόγων, με τη διαφορά ότι στη σερβική χρήση ο σταυρός είναι συνήθως λευκός σε κόκκινο φόντο, και όχι χρυσός σε κόκκινο φόντο (αν και μερικές φορές απεικονίζεται και σε χρυσό).

Η σερβική παράδοση θέλει τα τέσσερα γράμματα, τα οποία αρχικά παρέπεμπαν στο ελληνικό γράμμα «βήτα», να απεικονίζονται σε επιστολές του Αγίου Σάββα, Μητροπολίτη της Ζίτσα και Αρχιεπίσκοπο των Σέρβων κατά το 12ο αιώνα. Μια δημοφιλής θεωρία ερμηνεύει τα τέσσερα γράμματα ως το κυριλλικό γράμμα «С» (Σ), για το σύνθημα «Samo sloga Srbina spasava» (*Μόνο η Ενότητα Σώζει τους Σέρβους*). Ο σταυρός αυτός και ο δικέφαλος αετός αποτελούν τα κύρια εραλδικά σύμβολα που αντιπροσωπεύουν την εθνική ταυτότητα του σερβικού λαού ανά τους αιώνες.

Από τη Σερβική Επανάσταση και έπειτα, ο σερβικός σταυρός εμφανίζεται σε όλα τα επίσημα σερβικά εμβλήματα, εκτός από το σερβικό εθνόσημο που υιοθετήθηκε το 1974, στο οποίο είχε αφαιρεθεί ο σταυρός, προκειμένου να περιοριστεί το θρησκευτικό συναίσθημα της χώρας. Ο Σέρβος επαναστάτης και ιδρυτής της σύγχρονης Σερβίας Μίλος Ομπρένοβιτς υιοθέτησε τον σερβικό σταυρό ως στρατιωτική σημαία, όταν σχημάτισε τις πρώτες μονάδες τακτικού στρατού το 1825. Κατά τη διάρκεια του Β΄ Παγκοσμίου Πολέμου, ο σερβικός σταυρός χρησιμοποιήθηκε από τη φιλοναζιστική Κυβέρνηση Εθνικής Σωτηρίας, που έχει συσταθεί από τους Γερμανούς εισβολείς.

Σε μνημείο στο Τέκερις, όπου διεξήχθη η πρώτη μάχη του Α΄ Παγκοσμίου Πολέμου, αναγράφεται η ημερομηνία «18-VIII-1914» και το σύνθημα «Samo sloga srbina spasava» και απεικονίζεται ο σερβικός σταυρός. Σε ένα άλλο μνημείο στο Σάματς της Σερβικής Δημοκρατίας της Βοσνίας, που είναι αφιερωμένο στους Σέρβους που πολέμησαν και πέθαναν κατά τον Πόλεμο της Βοσνίας, εμφανίζεται ο δικέφαλος αετός με τον σερβικό σταυρό στο κέντρο του, τα χρόνια που συνέβη ο πόλεμος (1992-1995) και το σύνθημα «Samo sloga srbina spasava».

## Σύγχρονη χρήση

File:Flag of Serbia.svg|Σημαία της Σερβίας (2004)
File:Tradicionalna_zastava_Vojvodine_sa_grbom.svg|Παραδοσιακή σημαία της Βοϊβοδίνας 
File:Flag of the Serbian Orthodox Church.svg|Σημαία της Σερβικής Ορθόδοξης Εκκλησίας


File:Coat_of_arms_of_Serbia.svg|Εθνόσημο της Σερβίας (2004)
File:Tradicionalni_grb_Vojvodine.svg|Παραδοσιακό εθνόσημο της Βοϊβοδίνας


## Παραπομπές

Κατηγορία:Εθνικά σύμβολα της Σερβίας
Σλοβενικό Πρωτάθλημα Επιτραπέζιας Αντισφαίρισης

Το **Σλοβενικό Πρωτάθλημα Επιτραπέζιας Αντισφαίρισης** είναι το εθνικό ατομικό πρωτάθλημα στην επιτραπέζια αντισφαίριση της Σλοβενίας, που διοργανώνεται από τη Σλοβενική Ομοσπονδία Επιτραπέζιας Αντισφαίρισης (Namiznoteniška zveza Slovenije).

Πραγματοποιείται κάθε χρόνο και αναδεικνύει τους πρωταθλητές Σλοβενίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1992 μετά την κατάρρευση της Γιουγκοσλαβίας και αντικατέστησε το ομώνυμο Πρωτάθλημα Επιτραπέζιας Αντισφαίρισης.

## Κάτοχοι μεταλλίων
thumb|right|Ο 8 φορές πρωταθλητής στο απλό ανδρών, Μπόγιαν Τόκιτς.

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1992–τώρα
*Απλό Γυναικών: 1992–τώρα
*Διπλό Ανδρών: 1992–τώρα
*Διπλό Γυναικών: 1992–τώρα
*Διπλό Μικτό: 1992–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Σλοβενικής Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στη Σλοβενία
Σλοβενία
Πύλη της Πόλης της Βαλέτας

Η **Πύλη της Πόλης της Βαλέτας** (μαλτέζικα: *Bieb il-Belt*) είναι μια πύλη που βρίσκεται στην είσοδο της πόλης της Βαλέτας στη Μάλτα. Η σημερινή πύλη, η οποία είναι η πέμπτη που βρισκόταν στη θέση αυτή, χτίστηκε μεταξύ των ετών 2011 και 2014 και σχεδιάστηκε από τον Ιταλό αρχιτέκτονα Ρέντσο Πιάνο.

Η πρώτη πύλη που βρισκόταν στην περιοχή ήταν η «Πόρτα Σαν Τζιόρτζιο», η οποία χτίστηκε το 1569 σε σχέδια του Φραντσέσκο Λαπαρέλι ή του Τζιρόλαμο Κασάρ. Η πύλη μετονομάστηκε σε «Πόρτα Ρεάλε» (μαλτέζικα: *Putirjal*) γύρω στο 1586, ενώ λίγα χρόνια αργότερα, το 1633, ανακατασκευάστηκε πιθανώς υπό την επίβλεψη του Τομάσο Ντίνγκλι. Κατά τη διάρκεια της σύντομης γαλλικής κατοχής της Μάλτας (1798-1800), μετονομάστηκε σε «Πόρτε Νατιονάλε» (*Porte Nationale*) , αλλά το όνομα «Porta Reale» επανήλθε όταν η Μάλτα καταλήφθηκε από τους Βρετανούς, το 1800.

Το 1853, αντικαταστάθηκε και πάλι από μια μεγαλύτερη πύλη, η οποία ήταν γνωστή ως «Kingsgate» ή «Kingsway» (δηλ. *Βασιλική Πύλη*). Αυτές οι τρεις πρώτες πύλες ήταν όλες οχυρωμένες, αποτελώντας μέρος των τειχών της Βαλέτας. Η πύλη σταδιακά έγινε γνωστή ανεπίσημα ως «Πόρτα ντι Τέρα» (που κατά λέξη σημαίνει *πύλη της γης*), δεδομένου ότι ήταν η μόνη είσοδος προς την πόλη.

Η τελευταία οχυρωμένη πύλη κατεδαφίστηκε το 1964 και αντικαταστάθηκε από μια φουτουριστική πύλη, που σχεδιάστηκε από τον Αλσίρο Μπεργκόνσο. Αυτή η πύλη κατεδαφίστηκε το 2011, όταν αντικαταστάθηκε από την πύλη του Ρέντσο Πιάνο που ολοκληρώθηκε το 2014.

Η νέα πύλη της πόλης, όπως και άλλα αρχιτεκτονικά έργα του Πιάνο, ήταν αμφιλεγόμενη. Η πλειοψηφία των Μαλτέζων χαιρέτισε την κατεδάφιση της τέταρτης πύλης, αν και αποτελούσε ένα από τα λίγα παραδείγματα ιταλικής ορθολογικής αρχιτεκτονικής στο νησί. Μερικοί, που εξέφρασαν αρνητική κριτική, υποστήριξαν ότι η νέα πύλη θα έπρεπε να έχει ένα παραδοσιακό ύφος, παρόμοιο με εκείνο της τρίτης ιστορικά πύλης. Η νέα πύλη έχει συγκριθεί με τον αρχαίο αιγυπτιακό Ναό του Εντφού, ενώ κάποιοι έχουν θεωρήσει ότι η κατεδάφιση των επάλξεων δεν ταίριαζε με την πόλη, που στο μεγαλύτερο μέρος της έχει ύφος μανιεριστικό και μπαρόκ.

## Παραπομπές

Κατηγορία:Βαλέτα